Оңтүстік Мұнай құбыры — Қазақстан Энциклопедиясы
"Оңтүстік Мұнай құбыры — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Оңтүстік Мұнай құбыры — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Оңтүстік Мұнай құбыры — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 250
TEXT: Қазақстан Энциклопедиясы “Оңтүстік мұнай құбыры” – еліміздің ірі мұнай тасымалдау желісі. Қазақ энциклопедиясы, 7 том 1968 – 70 жылы бұрынғы Атырау және Маңғыстау магистралдық мұнай өнімдері басқармалары мен “Өзен – Құлсары – Атырау – Самара” мұнай құбыры басқармасы негізінде осы атпен өндірістік бірлестік ретінде құрылған. Маңғыстау мұнайын Еділ – Жайық бағытындағы мұнай ағынына қосу және мұнайды араластыру, құбырлармен тасымалдауды бір жерден басқару әрі сол кездегі ең үлкен мұнай құбыры – “Өзен – Құлсары – Атырау – Самара” магистралдық мұнай құбырының сенімді жұмыс істеуін қамтамасыз ету мақсатымен бұл мекеме 1971 жылы Гурьев қаласынан Шевченко қаласына көшірілді. Бірлестіктің пайдалануында болған негізгі мұнай құбырлары: ұзындығы 141, 5 км “Өзен – Жетібай – Ақтау”, ұзындығы 1932 км “Өзен – Атырау – Самара”, ұзындығы 264, 5 км “Қаламқас – Қаражанбас – Ақтау”, ұзындығы 30 км “Сарықамыс – Теңіз”, ұзындығы 105, 9 км “Прорва – Құлсары”, ұзындығы 84, 7 км “НПС-3 – Қосшағыл”, ұзындығы 18, 75 км “Іскене – Эстакада”, ұзындығы 85, 6 км “Мартыши – Атырау” МӨС, ұзындығы 47, 6 км “Комсомольск – Мақат”, ұзындығы 22, 9 км “Мұнайлы – Қосшағыл”, ұзындығы 63, 6 км “Ақтау – Жетібай”, ұзындығы 34, 3 км “Доссор – Мақат”. Бірлестік 1997 жылы 1 қаңтардан “Қаз Транс Ойл” ұлттық мұнай тасымалдау компаниясы ЖАІ-ның құрамына еніп, оның Батыс бөлімшесіне айналды. Қазір қарамағында “Өзен – Атырау – Самара”, “Қаламқас – Қаражанбас – Ақтау”, “Ақтау – Жетібай – Өзен”, “Мартыши – Атырау – Доссор” мұнай құбырлары және Еділ, Жайық, Сауысқан өзендерінен Атырау мен Маңғыстау облысының тұтынушыларына су тасымалдайтын бірнеше су құбырлары жұмыс істейді
